Cristiano Ronaldo
Cristiano Ronaldo dos Santos Aveiro portugalski je nogometaš koji igra za Al Nassr i reprezentaciju Portugala na poziciji napadača. Često se spominje kao najbolji igrač na svijetu i jedan od najboljih igrača ikad. Ima pet Zlatnih lopti France Footballa, što je najviše za jednog evropskog igrača. Osvojio je 32 trofeja, uključujući sedam titula u nacionalnim prvenstvima, pet titula Lige prvaka, jedno Evropsko prvenstvo i jednu Ligu nacija. Rekorder je po broju golova u Ligi prvaka (140) i evropskim prvenstvima (14) te po broju asistencija u Ligi prvaka (42) i evropskim prvenstvima (šest). Postigao je više od 800 golova za svoj klub i reprezentaciju.